
Д О К Л А Д

за извършена комплексна проверка на „ЛИТ” ООД, гр. Видин на основание Заповед          РД-067/16.04.2014 г. на Директора на РИОСВ – Монтана


Извършената на 24.04.2014 г. комплексна проверка е с цел установяване съответствието на производствената дейност на дружеството с нормативните изисквания по опазване на околната среда.

Основната дейност на фирмата е оползотворяване на метални отпадъци в индукционни пещи до производство на чугунени отливки.
Дружеството притежава Решение за дейности с отпадъци от черни и цветни метали, издадено на основание чл. 67 от ЗУО, със срок на действие – безсрочно. Проверката е и на основание чл. 72, ал. 2 от ЗУО за установяване съответствието на условията по управление на отпадъците с тези в издаденото разрешение и за спазване на изискванията на ЗУО и подзаконовите нормативни актове по неговото прилагане. На площадката постъпват отпадъци от юридически лица, притежаващи необходимите документи по чл. 35 от ЗУО и от регистрирани търговци въз основа на сключени договори за доставка с упоменати вида и кода на отпадъците. Партидите постъпващи отпадъци са придружени с всички изискващи се документи - фактура, приемно – предавателен документ, сертификат за произход и договор. Отпадъците от ЧЦМ постъпват на площадката предварително третирани. Образуваният собствен възврат се съхранява в метални палети след което се връща за оползатворяване в индукционните пещи. Образуваните отпадъци от дейността на обекта предварително се съхраняват  на мястото на образуване в обособени отделни складове с ограничен достъп, заключени и с поставени обозначителни табели с кода на съхраняваните отпадъци. В производствените цехове на мястото на образуване на съответния отпадък има осигурени съдове, еднозначно обозначени. На площадкат има работещо видеонаблюдение, което осигурява съхранение на записите до една година. На обекта ежемесечно се води отчетност на количествата приети, оползатворени и генерирани отпадъци в заверената от РИОСВ – Монтана отчетна книга за отпадъци, заведена по реда на Наредба №2/2013 г. В срок са представени годишните отчети в ИАОС, потвърдено с обратна разписка. Представени са писмени договори за предаване на отпадъците за последващо третиране на фирми притежаващи необходимите документи по чл. 35 от ЗУО. Проверените условия, поставени в разрешителното се изпълняват. На територията на обекта има въведена система за разделно събиране на хартия и пластмаса в изпълнение на задърженията на юридическото лице по чл. 33, ал. 2 от ЗУО. 
Съгласно Регл. ЕО №1907/2006 (Регл. REACH) дружеството се явява потребител по веригата на химични вещества и смеси. Представени са информационни листи за безопасност за всички химични вещества и смеси, отговарящи на Дял ІІ от Регламент 1907/2006 (REACH). Веществата и смесите се съхраняват в оригинални фабрични опаковки в съответствие с условията посочени в ИЛБ. В РИОСВ – Монтана е подадена информация за употребяваните и съхранявани химични вещества и смеси през 2013 г. 

В участък „Чистачен” дробометните машини се обезпрашават от системи, последователно свързани с циклони и ПВП. На входящите газоходи след пречиствателните съоръжения има изградени пробоотборни отвори, отговарящи на изискванията на екологичното законодателство. 
При последното контролна измерване, през 2013 г. на шума излъчен в ОС, няма констатирани превишения на допустимите гранични стойности по Наредба №6 за показателите за шум в околната среда (обн. ДВ, бр. 58/2006 г.). Измерването е извършено от РЛ – Монтана, към ИАОС София в измерителни точки по границите на обекта и произвадствената площадка, за което е издаден Протокол от изпитване.

